b'\n_START_ARTICLE_\nBl\xc3\xa5t syn\n_START_SECTION_\nHandling\n_START_PARAGRAPH_\nEfter sin flugt fra et krigsramt land uden sin familie, har passionen for sv\xc3\xb8mning f\xc3\xa5et en helt ny betydning for den ensomme Amir. Hvor sv\xc3\xb8mningen f\xc3\xb8r var hans styrke, er det nu blevet hans svaghed. Han har mistet noget, som har medf\xc3\xb8rt s\xc3\xa6rlige udfordringer, og det har han sv\xc3\xa6rt ved at acceptere. Et sv\xc3\xb8mmest\xc3\xa6vne er lige rundt om hj\xc3\xb8rnet, men vil det lykkes Amir at overvinde sin konkurrent og vende sin svaghed til en styrke, eller vil han leve videre i sin bl\xc3\xa5\xc3\xb8jede dr\xc3\xb8m? "Bl\xc3\xa5t syn" er en film om erkendelse og accept. Om at erkende sine tab i en hverdag, som ikke er som f\xc3\xb8r. Om at acceptere sine svagheder. Om at v\xc3\xa5gne op fra en bl\xc3\xa5, dr\xc3\xb8mmende illusion, og tr\xc3\xa6de ind i hverdagens virkelighed.'